钦定古今图书集成/明伦汇编/宫闱典/第049卷 > 高宗张贤妃
## 钦定古今图书集成/明伦汇编/宫闱典/第049卷 > 高宗张贤妃

按《宋史后妃传》：“‘张贤妃，开封人。建炎初，为才人，有宠，
进婕妤。帝欲择宗室子养禁中，辅臣问帝以宫中可
付托者谁耶’？帝曰：‘已得之矣’。意在婕妤。已而伯琮入
宫，年尚幼，婕妤与潘贤妃、吴才人方环坐，以观其所
向，时贤妃新失皇子，意忽忽不乐，婕妤手招之，遂向
婕妤。帝因命婕妤母之，是为孝宗。寻迁婉仪。十二年”
卒，上为辍朝二日，赠“贤妃。”弟萃，阁门宣赞舍人。妃薨，
迁秩二阶。